Diari Oficial de la Generalitat Valenciana


Sumari del DOGV 3690, del 17-02-2000 (2000/945)

RESOLUCIÓ de 28 de gener de 2000, del secretari general de Benestar Social, per la qual es deleguen en el director o directora general de Serveis Socials determinades competències en matèria de personal.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3690

Data del DOGV
:   17-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/945


Data del document
:   28-01-2000

Organisme emissor
:   Conselleria de Benestar Social

Tipus de document
:   Resolució

Descriptors 

:   * Conselleria Benestar Social
    * administració regional
    * administració del personal
    * delegació de poders
    * competència administrativa

RESOLUCIÓ de 28 de gener de 2000, del secretari general de Benestar Social, per la qual es deleguen en el director o directora general de Serveis Socials determinades competències en matèria de personal. [2000/Q945]
  
L'actual configuració de la Conselleria de Benestar Social, derivada del Decret 127/1999, de 17 de setembre, pel qual s'aprova el Reglament Orgànic i Funcional de la Conselleria de Benestar Social, aconsella delegar determinades competències en matèria de formació de personal dels centres d'atenció directa determinats en el títol III de la Llei 5/1997, de 25 de juny, per la qual es regula el sistema de Serveis Socials en l'àmbit de la Comunitat Valenciana en el titular de la Direcció General de Serveis Socials.
  
En virtut d'allò que s'ha exposat, i fent ús de la facultat atribuïda per l'article 68 i 75 de la Llei 5/1983, de 30 de desembre, del Govern Valencià (DOGV número 183, de 30.12.1983) i el Decret 127/1999, de 17 de setembre, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Delegar en el director o directora general de Serveis Socials les següents competències relatives a la formació del personal de la Conselleria de Benestar Social que presta serveis en centres de Serveis Socials i aquells altres professionals dels serveis socials que exerceixen la seua activitat en col·laboració directa o indirecta en la Generalitat Valenciana:
  
a) L'establiment i l'execució del pla de formació en serveis socials, que anirà dirigit a la formació especialitzada del personal d'atenció directa en centres de Serveis Socials.
  
b) Organització de cursos de formació encaminats al perfeccionament i reciclatge professional del personal d'atenció directa dels centres de Serveis Socials de la Generalitat Valenciana.
  
c) Organització de cursos i cicles formatius per al personal de plantilla de les empreses que gestionen, en règim de concessió administrativa, centres de Serveis Socials de la Generalitat Valenciana.
  
d) El foment i la col·laboració en la formació dirigida a personal d'atenció directa que preste els seus serveis en centres de Serveis Socials no dependents de la Generalitat Valenciana que reben finançament d'aquesta per al seu sosteniment, així com amb aquells amb què la Generalitat Valenciana tinga subscrits concerts d'atenció social especialitzada.
  
e) El foment i la col·laboració amb les corporacions locals en la formació dirigida als professionals dels centres socials i dels equips interdisciplinars de serveis socials bàsics.
  
f) Organització de cursos de formació específica en matèria sociosanitària, dirigits al personal d'atenció directa dels centres de Serveis Socials.
  
g) Elaboració de manuals operatius amb descripció de les tasques que cal desenvolupar per part del personal d'atenció directa en l'exercici de les funcions de les distintes categories professionals que conformen la plantilla dels centres de Serveis Socials.
  
h) La creació d'un fons bibliogràfic i documental a fi de divulgar i difondre entre els professionals de serveis socials els coneixements i avanços tècnics en la matèria.
  
Segon
  
Aquesta delegació d'atribucions no impedirà la possibilitat del secretari general de Benestar Social d'advocar per a si el coneixement dels assumptes.
  
L'advocació haurà de realitzar-se mitjançant un acord motivat que haurà de ser notificat als interessats en el procediment amb anterioritat a la resolució final que es realitze.
  
Tercera
  
L'òrgan delegat no podrà, en cap cas, delegar les atribucions contingudes en aquesta resolució.
  
Quarta
  
La delegació podrà ser revocada en qualsevol moment per l'òrgan delegant, amb la publicació prèvia de la revocació en el Diari Oficial de la Generalitat Valenciana (article 13.3 i 6 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i article 68.5 i 6 de la Llei 5/1983, de 30 de desembre, de Govern Valencià).
  
Cinquena
  
Les resolucions administratives que s'adopten per delegació indicaran expressament aquesta circumstància i es consideraran dictades per l'òrgan delegant.
  
València, 28 de gener de 2000.- El secretari general de Benestar Social: Bartolomé Pérez Gálvez.